#### E L Ő T E R J E S Z T É S

### Szombathely Megyei Jogú Város Közgyűlése Városstratégiai, Idegenforgalmi és Sport Bizottságának

### 2024. Április 23-i ülésére

*Javaslat Szombathely város területén közművezeték építés zöldterületen történő*

*elhelyezéséhez szükséges döntés meghozatalára*

Szombathely Megyei Jogú Város Önkormányzata Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendelete 7.§ (2) és (6) bekezdése szerint zöldterületben közmű csak a városfejlesztési ügyekben illetékes bizottság előzetes hozzájárulásával helyezhető el.

Az E.ON Zrt. kérelmet nyújtott be az Önkormányzathoz a Szombathely, 41951 Tr. állomás rekonstrukciójával kapcsolatosan. A Stromfeld ltp. II. megnevezésű oszloptranszformátor-állomás rossz állapota miatt rekonstrukcióra van szükség. Az oszloptranszformátor-állomás rekonstrukciójához el kell bontani a transzformátorállomást, majd építeni kell egy külső kezelőterű betonházas transzformátorállomást. A betonházas transzformátorállomás építésével közép- és kisfeszültségű szabadvezetékes hálózat bontására, kis- és középfeszültségű erőátviteli földkábel fektetésére, valamint közvilágítási feladatot ellátó földkábel fektetésére van szükség.

A vezeték építése zöldterületet érint, valamint két fenyőfa kivágása is szükséges, melyhez a kérelmet benyújtották a Városüzemeltetési Osztályhoz.

A terv az előterjesztés mellékletét képezi (1. számú melléklet).

Kérem Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék!

**Szombathely, 2024. április „ ”**

 **/: Horváth Soma :/**

**Határozati Javaslat**

**…../2024. (IV.23.) VISB. sz. határozat**

A Városstratégiai, Idegenforgalmi és Sport Bizottság a „Javaslat Szombathely város területén közművezeték építés zöldterületen történő elhelyezéséhez szükséges döntés meghozatalára” című előterjesztést megtárgyalta, és a közterületek bontás utáni helyreállításáról szóló 3/2008. (IV.1.) önkormányzati rendelet 7. § (2) és (6) bekezdése alapján az alábbi döntést hozta:

A Bizottság hozzájárul a Szombathely, 41951 Tr. állomás ellátását biztosító vezeték építés zöldterületen történő elhelyezéséhez, 2 db fenyőfa kivágásához, fapótlási kötelezettség előírása mellett.

**Felelős**: Dr. Nemény András polgármester

Horváth Soma, alpolgármester

Tóth Kálmán, a Városstratégiai, Idegenforgalmi és Sport Bizottság elnöke

 (a végrehajtás előkészítéséért:

 Kalmár Ervin, a Városüzemeltetési Osztály vezetője)

**Határidő:** folyamatos